
Text rozhodnutia
Súd: Najvyšší súd Spisová značka: 7Sžo/259/2015 Identifikačné číslo súdneho spisu: 2014200448 Dátum vydania rozhodnutia: 28. 04. 2016 Meno a priezvisko sudcu, VSÚ: JUDr. Zdenka Reisenauerová ECLI: ECLI:SK:NSSR:2016:2014200448.1 Uznesenie Najvyšší súd Slovenskej republiky v právnej veci navrhovateľa: POHOTOVOSŤ, s.r.o., so sídlom v Bratislave, Pribinova č. 25, IČO: 35 807 598, proti odporcovi: Okresný úrad Galanta, katastrálny odbor, so sídlom v Galante, ul. 29. augusta č. 10, za účasti F. N., bytom v J. Z. č. XXX, o preskúmanie zákonnosti rozhodnutia odporcu zo dňa 30. apríla 2014, číslo V 4314/12-2, o odvolaní navrhovateľa proti rozsudku Krajského súdu v Trnave zo dňa 18. augusta 2015, č. k. 38Sp/37/2014-31, takto r o z h o d o l : Najvyšší súd Slovenskej republiky odvolacie konanie z a s t a v u j e . Žiaden z účastníkov n e m á p r á v o na náhradu trov odvolacieho konania. o d ô v o d n e n i e : Krajský súd v Trnave rozsudkom zo dňa 18. augusta 2015, č. k. 38Sp/37/2014-31, potvrdil rozhodnutie odporcu zo dňa 30. apríla 2014, číslo V 4314/12-2. Navrhovateľovi a účastníčke konania F. nárok na náhradu trov konania nepriznal. Súčasne uložil navrhovateľovi povinnosť zaplatiť súdny poplatok vo výške 35,- eur, v lehote do troch dní od právoplatnosti rozhodnutia. Rozsudok krajského súdu napadol včas podaným odvolaním navrhovateľ. Navrhovateľ podaním zo dňa 4. apríla 2016, doručeným odvolaciemu súdu 11. apríla 2016, vzal svoje odvolanie proti rozsudku krajského súdu v celom rozsahu späť. Nežiadal priznať náhradu trov konania. Podľa § 207 ods. 2 OSP dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 OSP ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Keďže odvolanie proti rozsudku krajského súdu bolo vzaté späť skôr, ako o ňom odvolací súd rozhodol, Najvyšší súd Slovenskej republiky ako súd odvolací (§ 10 ods. 2 OSP) v súlade s § 207 ods. 3 OSP odvolacie konanie zastavil. O náhrade trov odvolacieho konania odvolací súd rozhodol podľa § 224 ods. 1 v spojení s § 146 ods. 1 písm. c/ OSP tak, že účastníkom náhradu trov konania nepriznal. Navrhovateľ náhradu trov konania nežiadal a odporcovi trovy v odvolacom konaní nevznikli. Toto rozhodnutie prijal senát Najvyššieho súdu Slovenskej republiky v pomere hlasov 3:0 (§ 3 ods. 9 veta tretia zákona č. 757/2004 Z. z. o súdoch a o zmene a doplnení niektorých zákonov v znení účinnom od 1. mája 2011). Poučenie: Proti tomuto uzneseniu n i e j e prípustný opravný prostriedok.

